《北山别业三十八咏 其十八 少霞洞》
元代·陈樵

烟雾霏霏湿麝煤，文生绿砚砚生苔。天风拂地凤笙下，楚雨入生龙女回。

石壁水花泉涌出，海棠春色鸟衔来。洞天只在风尘外，门外游尘拂不开。

作者简介：（1278—1365）元东阳人，字君采，号鹿皮子。幼承家学，继受经于程直方。学成不仕，隐居圁谷。性至孝。为文新逸超丽。有《鹿皮子集》。